
RAPORT

asupra proiectului de Lege pentru aprobarea Ordonanţei de urgenţă a Guvernului nr.42/2001 privind creşterile salariale ce se vor acorda în anul 2001 personalului din sectorul bugetar

În urma examinării proiectului de Lege pentru aprobarea Ordonanţei de urgenţă a Guvernului nr.42/2001 privind creşterile salariale ce se vor acorda în anul 2001 personalului din sectorul bugetar, în şedinţa din 28 martie 2001, Comisia pentru muncă şi protecţie socială propune ca acesta să fie supus spre dezbatere şi adoptare cu următoarele amendamente:

Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

0

2

1
Articol unic. – Se aprobă Ordonanţa de urgenţă a Guvernului nr.42/2001 privind creşterile salariale ce se vor acorda în anul 2001 personalului din sectorul bugetar.


Se propune completarea textului, la final, cu sintagma “cu următoarea modificare:”

Autor: d-na deputat Smaranda Dobrescu
Ca urmare a modificării propuse la prezenta ordonanţă, pentru respectarea normelor de tehnică legislativă.






2
Art.9. - Persoanele angajate în sectorul bugetar aflate în concediu plătit pentru îngrijirea copiilor în vârstă de până la 2 ani, persoanele angajate care nu au prestat activitate în ultimele 12 luni, fiind în concediu medical sau în concediu fără plată, potrivit legii, precum şi persoanele angajate din administraţia publică centrală al căror contract individual de muncă este suspendat, şi persoanele care revin în funcţia publică din care au fost suspendate, în condiţiile legii, pot fi evaluate în vederea stabilirii salariului de bază, în termen de 15 zile de la reluarea activităţii, în cazul în care promovează examenul de testare a cunoştinţelor profesionale, organizat în acest scop de angajator, procedându-se în acelaşi mod ca şi în cazul persoanelor angajate prin concurs.
Se propune reformularea textului după cum urmează:

“Art.9. - Persoanele angajate în sectorul bugetar aflate în concediu plătit pentru îngrijirea copiilor în vârstă de până la 2 ani, persoanele angajate care nu au prestat activitate în ultimele 12 luni, fiind în concediu medical sau în concediu fără plată, potrivit legii, precum şi persoanele angajate din administraţia publică centrală al căror contract individual de muncă este suspendat, şi persoanele care revin în funcţia publică din care au fost suspendate, în condiţiile legii, vor fi evaluate în vederea stabilirii salariului de bază, în termen de 15 zile de la reluarea activităţii. În cazul în care promovează examenul de testare a cunoştinţelor profesionale, organizat în acest scop de angajator, se procedează în acelaşi mod ca şi în cazul persoanelor angajate prin concurs.”

Autor: dl deputat Dumitru Buzatu
Pentru o mai bună formulare şi pentru instituirea unei norme imperative în vederea stabilirii obligativităţii reevaluării categoriilor de persoane despre care face vorbire articolul, pentru a putea beneficia de mărirea salariului şi a se înlătura discriminarea acestora faţă de cei care au fost reevaluaţi, şi cărora li s-a majorat salariul.






În cursul dezbaterii în comisie, următoarele amendamente nu au fost acceptate:

Nr. crt.
Articolul

(textul iniţial)
Amendamentul propus şi autorul acestuia
Motivare

3

Articolul 2, alineatele (1) - (4)

Art.2. – (1) Salariile de bază prevăzute la limita minimă în anexele la Ordonanţa de urgenţă a Guvernului nr.24/2000 vor fi majorate în anul 2001, începând cu luna martie cu 7%, începând cu luna iunie cu 7% faţă de nivelul din luna mai şi începând cu luna septembrie cu 6% faţă de nivelul din luna august.

(2) Salariile de bază prevăzute la limita maximă în anexele la Ordonanţa de urgenţă a Guvernului nr.24/2000 vor fi majorate în anul 2001, începând cu luna martie cu 3%, începând cu luna iunie cu 3% faţă de nivelul din luna mai şi începând cu luna septembrie cu 3% faţă de nivelul din luna august.

(3) Salariile de bază individuale ale personalului care se situează între limitele prevăzute în anexele la Ordonanţa de urgenţă a Guvernului nr.24/2000, avute la data aplicării prezentei ordonanţe de urgenţă, vor fi majorate începând cu luna martie cu 7%, începând cu luna iunie cu 7% faţă de nivelul din luna mai şi începând cu luna septembrie cu 6% faţă de nivelul din luna august, fără a se depăşi limita maximă calculată potrivit alin.(2) şi fără a se mai aplica procedurile prevăzute prin hotărâri ale Guvernului aprobate în aplicarea art.12 din Legea nr.154/1998.

(4) Salariile de bază prevăzute în anexele la Ordonanţa de urgenţă a Guvernului nr.24/2000 pentru funcţiile care au un singur nivel de salarizare, vor fi majorate începând cu luna martie cu 7%, începând cu luna iunie cu 7% faţă de nivelul din luna mai şi începând cu luna septembrie cu 6% faţă de nivelul din luna august.
Dl deputat Gheorghe Barbu propune modificarea textelor de la alin.(1)-(4) după cum urmează:

“Art.2. – (1) Salariile de bază prevăzute la limita minimă în anexele la Ordonanţa de urgenţă a Guvernului nr.24/2000 vor fi majorate în anul 2001, începând cu luna martie cu 10%, începând cu luna iunie cu 10% faţă de nivelul din luna mai şi începând cu luna septembrie cu 8% faţă de nivelul din luna august.

(2) Salariile de bază prevăzute la limita maximă în anexele la Ordonanţa de urgenţă a Guvernului nr.24/2000 vor fi majorate în anul 2001, începând cu luna martie cu 5%, începând cu luna iunie cu 5% faţă de nivelul din luna mai şi începând cu luna septembrie cu 5% faţă de nivelul din luna august.

(3) Salariile de bază individuale ale personalului care se situează între limitele prevăzute în anexele la Ordonanţa de urgenţă a Guvernului nr.24/2000, avute la data aplicării prezentei ordonanţe de urgenţă, vor fi majorate începând cu luna martie cu 10%, începând cu luna iunie cu 10% faţă de nivelul din luna mai şi începând cu luna septembrie cu 8% faţă de nivelul din luna august, fără a se depăşi limita maximă calculată potrivit alin.(2) şi fără a se mai aplica procedurile prevăzute prin hotărâri ale Guvernului aprobate în aplicarea art.12 din Legea nr.154/1998.

(4) Salariile de bază prevăzute în anexele la Ordonanţa de urgenţă a Guvernului nr.24/2000 pentru funcţiile care au un singur nivel de salarizare, vor fi majorate începând cu luna martie cu 10%, începând cu luna iunie cu 10% faţă de nivelul din luna mai şi începând cu luna septembrie cu 8% faţă de nivelul din luna august.”
Argumente pentru susţinere:

Întrucât majorările propuse în ordonanţă acoperă numai valoarea prognozată a inflaţiei pe anul 2001 şi nu reprezintă nici o creştere reală a puterii de cumpărare. Prin propunerea făcută se obţine o creştere de cumpărare (reală) cu aproximativ 3%.

Argumente pentru respingere:

Nu se poate accepta un procent mai mare, întrucât acest lucru ar conduce la o majorare ce nu poate fi susţinută financiar.

Creşterea medie salarială pentru anul 2001, aşa cum a fost ea propusă de iniţiator este corelată cu evoluţia estimată a indicelui preţurilor de consum, calculat ca medie a anului 2001faţă de luna decembrie 2000, cât şi cu posibilităţile reale ale bugetului.

Art.3. – Valoarea de referinţă sectorială prevăzută în anexele la Legea nr.138/1999, va fi majorată începând cu luna martie cu 7%, începând cu luna iunie cu 7% faţă de nivelul din luna mai şi începând cu luna septembrie cu 6% faţă de nivelul din luna august.
Dl deputat Gheorghe Barbu propune reformularea textului după cum urmează:

“Art.3. – Valoarea de referinţă sectorială prevăzută în anexele la Legea nr.138/1999, va fi majorată începând cu luna martie cu 10%, începând cu luna iunie cu 10% faţă de nivelul din luna mai şi începând cu luna septembrie cu 8% faţă de nivelul din luna august.”
Argumente pentru susţinere:

Ca urmare a modificărilor propuse la art.2, în prezentul raport, pentru unitate de soluţie.

Argumente pentru respingere:
Nu se poate accepta un procent mai mare, întrucât acest lucru ar conduce la o majorare ce nu poate fi susţinută financiar.

Creşterea medie salarială pentru anul 2001, aşa cum a fost ea propusă de iniţiator este corelată cu evoluţia estimată a indicelui preţurilor de consum, calculat ca medie a anului 2001faţă de luna decembrie 2000, cât şi cu posibilităţile reale ale bugetului.

Art.4. – Valorile coeficienţilor de multiplicare (ierarhizare) 1,000 prevăzute la art.2 din Ordonanţa de urgenţă a Guvernului nr.8/2000, vor fi majorate începând cu luna martie cu 7%, începând cu luna iunie cu 7% faţă de nivelul din luna mai şi începând cu luna septembrie cu 6% faţă de nivelul din luna august.
Dl deputat Gheorghe Barbu propune reformularea textului după cum urmează:

“Art.4. – Valorile coeficienţilor de multiplicare (ierarhizare) 1,000 prevăzute la art.2 din Ordonanţa de urgenţă a Guvernului nr.8/2000, vor fi majorate începând cu luna martie cu 10%, începând cu luna iunie cu 10% faţă de nivelul din luna mai şi începând cu luna septembrie cu 8% faţă de nivelul din luna august.”
Argumente pentru susţinere:

Ca urmare a modificărilor propuse la art.2, în prezentul raport, pentru unitate de soluţie.

Argumente pentru respingere:
Nu se poate accepta un procent mai mare, întrucât acest lucru ar conduce la o majorare ce nu poate fi susţinută financiar.

Creşterea medie salarială pentru anul 2001, aşa cum a fost ea propusă de iniţiator este corelată cu evoluţia estimată a indicelui preţurilor de consum, calculat ca medie a anului 2001faţă de luna decembrie 2000, cât şi cu posibilităţile reale ale bugetului.

